8 ¿Mbaʼépa oipytyvõ umi Ñandejára siérvo yma guarépe ojeroviave hag̃ua? Haʼekuéra ojerure vaʼekue ajúda Jehovápe, ha ohecha mbaʼéichapa haʼe ombohovái chupekuéra iñemboʼe (Neh. 1:4, 11; Sal. 34:4, 15, 17; Dan. 9:19-21). Upéicha avei, ñande jajeroviavéta Jehováre jahecháramo haʼe ohenduha ñane ñemboʼe, ha omeʼẽha ñandéve umi mbaʼe ñaikotevẽva hiʼoraitépe (elee 1 Juan 5:14, 15). Upévare, jasegíkena jajerure Jehovápe ijespíritu sánto ikatu hag̃uáicha jajeroviave hese (Luc. 11:9, 13).